
O'zbekiston Respublikasi Prezidenti tomonidan 2025-yil 25-iyulda "Davlat organlari va tashkilotlarda ijro intizomini yanada mustahkamlashning qo'shimcha chora-tadbirlari to'g'risida"gi 117-sonli Farmon qabul qilinib, unga ko'ra Prezident Farmon, qaror, farmoyish va topshiriqlari hamda hukumat qaror va topshiriqlari ijrosini tashkil etish va nazorat qilishning yanada samarali mexanizmlari yo'lga qo'yildi.
Bu bilan, Qonunchilik hujjatlari va topshiriqlarida berilgan tegishli topshiriqlar ijrosini ta'minlash maqsadida "Biznesni rivojlantirish banki" ATB tomonidan zarur chora-tadbirlar amalga oshirib kelinmoqda.
Xususan, bankda ijro intizomiga bevosita mas'ul mustaqil tarkibiy bo'linma sifatida Bank Ijro apparati faoliyati tashkil etilgan bo'lib, bankda ish yuritish va ijro nazoratini tashkil etishda xat-hujjatlarning elektron aylanishi yo'lga qo'yilgan.
Jumladan, bugungi kunda, ushbu elektron dastur orqali:
-qonunchilik hujjatlari va topshiriqlar kelib tushgan vaqtdan boshlab 30 daqiqa mobaynida Bank Ijro apparati mas'ul xodimi tomonidan ro'yxatdan o'tkaziladi hamda rahbariyatga axborot beriladi;
· rahbariyat bir kun muddatda mas'ul ijrochini belgilagan holda tegishli topshiriqlarni beradi;
· belgilangan muddat doirasida mas'ul ijrochi tomonidan topshiriq ijrosi bo'yicha ma'lumotlar va hujjatlar rahbardan elektron tasdiqlanib, tegishli tashkilotlarga yuboriladi.
Ushbu elektron dastur orqali topshiriqlarning bajarilish jarayoni doimiy nazorat qilinadi, belgilangan muddatlarda ijro etilishini monitoring qilish, ijro intizomini tahlil qilish va hisobotlarni shakllantirish imkoniyatlari yaratilgan.
Amalga oshirilgan ishlar natijasida 2026-yil 30-iyun holatiga "Ijro.gov.uz" tizimi orqali quyidagi ijro mexanizmlari yo'lga qo'yilgan:
· O'zbekiston Respublikasi Prezidentining jami 354 ta hujjatda 1 541 ta topshirig'i kelib, 1 334 tasi (87 foizi)ning ijrosi to'liq ta'minlangan;
· O'zbekiston Respublikasi Prezidenti Administratsiyasi tomonidan 28 ta hujjatda 76 ta topshiriq kelib, 37 tasi (47 foiz) ijrosi ta'minlandi;
· O'zbekiston Respublikasi Vazirlar Mahkamasi tomonidan 113 ta hujjat bilan 223 ta topshiriq kelib, 198 tasi (88 foizi) bajarilgan.
O’z navbatida, joriy yilning 30-iyun holatiga iyul oyi davomida O'zbekiston Respublikasi Prezidentining 18 ta topshiriqlari, xususan:
Farmonlari bilan 6 ta;
Qarorlari bilan  9 ta;
Bayonlari bilan 3 ta topshiriqlar ijrosini ta'minlash belgilangan.
Shuningdek, Prezident Administratsiyasining 8 ta va Vazirlar Mahkamasining  5 ta topshiriqlari ijrosini ta'minlash belgilangan.
Berilgan topshiriqlar ijrosini o'z vaqtida, to'liq hamda sifatli ta'minlash maqsadida, o'rnatilgan tartibda barcha zarur choralar ko'rib kelinmoqda:
Birinchidan, har haftaning juma kuni Boshqaruv raisining birinchi o'rinbosari huzurida "Ijro.gov.uz" elektron tizimi orqali kelib tushgan topshiriqlar hamda maqsadli ko'rsatkichlarning bajarilishi holati muhokama qilinadi. Shuningdek, har haftaning dushanba kuni Boshqaruv raisi boshchiligida ijro intizomi yo'nalishidagi kamchiliklar va ularni bartaraf etish masalalari yuzasidan yig'ilishlar o'tkaziladi;
Ikkinchidan, reja-grafikka muvofiq, bankning tegishli tarkibiy bo'linmalari va Hududiy boshqarma hamda BXO/BXMlari mas'ul xodimlarining bilim va ko'nikmalari oshirish maqsadida iqtisodiy o'qishlar tashkil etilmoqda.
Qonunchilik hujjatlari va topshiriqlari ijrosini ta'minlash maqsadida bank tizimida kunlik nazorat o'rnatilgan bo'lib, topshiriqlar ijro holati yuzasidan belgilangan muddatlarda hisobot kiritib boriladi.
